Diari Oficial de la Generalitat Valenciana


Sumari del DOGV 9406, del 17-08-2022 (2022/7405)

Anunci relatiu a la cerca de familiars de les presumptes víctimes de la Guerra Civil i el franquisme, membres de la comunitat universitària identificades per la Universitat de València, d'acord amb el que s'estableix en la Llei 52/2007 i el Reial decret 1791/2008.
------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9406

Data del DOGV
:   17-08-2022

Secció del DOGV
:   V. ANUNCIS - C) ALTRES ASSUMPTES

Número del document
:   2022/7405


Organisme emissor
:   Universitat de València

Tipus de document
:   Anunci

Anunci relatiu a la cerca de familiars de les presumptes víctimes de la Guerra Civil i el franquisme, membres de la comunitat universitària identificades per la Universitat de València, d'acord amb el que s'estableix en la Llei 52/2007 i el Reial decret 1791/2008. [2022/7405]  
El Consell de Govern de la Universitat de València, reunit en sessió ordinària el 26 d'abril de 2022 va prendre l'acord ACGUV 96/2022, pel qual es faculta el Consell de Direcció de la Universitat de València a realitzar, a l'empara de l'article quart del Reial decret 1791/2008, les actuacions i formalitats necessàries davant el Govern d'Espanya per a l'emissió de la Declaració de Reparació i Reconeixement Personal en favor de les persones identificades com a víctimes de la Guerra Civil i dictadura franquista, d'acord amb allò previst a l'article 4 de la Llei 52/2007, de Memòria Històrica, en favor de les persones que patiren persecució o violència durant la Guerra Civil i la dictadura.  
  
Per a l'execució d'aquesta iniciativa, la Universitat de València ha procedit a la identificació de les persones de la seua comunitat universitària que patiren persecució o violència, per tal d'iniciar el seu procés de reparació.  
També ha procedit a identificar els seus familiars per recollir el seu consentiment per a iniciar aquesta tramitació, d'acord amb allò que es disposa a l'esmentat Reial Decret.  
Evidenciant-se que hi ha persones que no tenen descendents, o no hi ha familiars col·laterals fins el nivell de segon grau, o aquests no han estat identificats, la Universitat de València, atenent a la disposició normativa, iniciarà el procediment en nom de la institució.  
Per aquest motiu, i previ a la presentació d'aquest expedient, i als efectes d'identificar descendents i/o familiars, eleva a públic coneixement les identitats d'aquestes persones per tal que, en el termini de quinze dies comptadors a partir de l'endemà de la publicació d'aquest anuncia al Diari Oficial de la Generalitat Valenciana s'adrecen al Rectorat de la Universitat de València, a través de la seua seu electrònica (https://www.uv.es/seu-electronica/ca/electronica-uv.html), per identificar-se, lliurant les seues dades de contacte.  
  
Persones identificades com a víctimes de la Guerra Civil i dictadura franquista de les quals no s'ha identificat familiars:  
  
Membres d'equips rectorals  
Mariano Gómez González, qui va ser rector  
José Puche Álvarez, qui va ser rector  
Ramón Velasco Pajares, qui va ser rector  
Luis Gonzalvo París, qui va ser vicerector  
Salvador Lacasta España, qui va ser secretari general de la Universitat  
  
Degans i membres d'equips deganals  
José María Ots Capdequí, qui va ser degà de la Facultat de Dret  
  
Manuel Beltrán Báguena, qui va ser degà de la Facultat de Medicina  
  
Luis Urtubey Rebollo, qui va ser degà de la Facultat de Medicina  
León Le Boucher Villén, qui va ser secretari de la Facultat de Ciències  
Francisco Sierra Jiménez, qui va ser secretari interí de la Facultat de Ciències  
  
Catedràtics i professorat  
Roberto Araujo García, qui va ser catedràtic d'Anàlisi Matemàtica  
  
Adolfo Miaja de la Muela, qui va ser catedràtic de Dret Internacional  
José Deleito Piñuela, qui va ser catedràtic d'Història Universal i Antiga  
Carlos Sanz Cid, qui va ser catedràtic de Dret Processal  
Salvador Velaytos Hermida, qui va ser professor de Física Teòrica i Experimental  
José Bartrina Villanueva, qui va ser professor ajudant de classes pràctiques d'Urologia  
José Morera Arrix, qui va ser professor auxiliar de Química Orgànica  
José Blanco Pozo, qui va ser professor auxiliar temporal d'Oftalmologia  
Julián Deluc Talers, qui va ser professor auxiliar interí de classes pràctiques  
Antonio Garrigues Orellana, qui va ser professor auxiliar interí de Patologia Mèdica  
Ramón Gómez-Ferrer Navarro, qui va ser professor auxiliar interí de Patologia Quirúrgica  
Ramón González Medina, qui va ser professor auxiliar interí de Dermatologia i Sifiliografia  
Vicente Milió, qui va ser professor auxiliar interí d'Obstetricia i Ginecologia  
Francisco Guix Genovés, qui va ser professor auxiliar temporal de Fisiologia Patològica  
José Oltra Bergón, qui va ser professor auxiliar interí de Patologia Quirúrgica  
José Maria Portillo, qui va ser professor auxiliar interí  
  
Personal d'administració i serveis  
José Casanova Gilibars, qui va ser personal de serveis  
Bautista Gomar Mompí, qui va ser personal de serveis  
Natalio Moraleja Rodríguez, qui va ser personal administratiu  
Enrique Muñoz Gallego, qui va ser personal administratiu  
  
València, 29 de juliol de 2022.- La rectora: María Vicenta Mestre Escrivá.